S'inicia l'expedient de contractació per a adjudicar la redacció del projecte de rehabilitació de l'antic Economat
10 de juliol 2020

Este matí, la Junta de Govern Local ha aprovat els plecs i inici de l'expedient de contractació per a l'adjudicació de la redacció del projecte de rehabilitació de l'antic Economat dels Alts Forns del Mediterrani. L'actuació prevista per a este projecte se centra en convertir l'actual edifici en un Centre de Dia i a ampliar l'actual Centre Especialitzat d'Atenció a Majors (CEAM) del Port de Sagunt.

El contracte consistirà a fer una anàlisi estructural de l'edifici, que s'haurà de dur a terme en un termini de dos mesos, així com la posterior redacció del projecte tècnic, tot això amb un pressupost de 90 000 euros. D'esta xifra, 72 000 euros corresponen a costos de mà d'obra, mentre que els 18 000 restants corresponen a costos indirectes i altres despeses. La previsió és que es puguen finalitzar els treballs abans de finalitzar l'any.

L'alcalde de Sagunt, Darío Moreno, ha apuntat referent a esta obra que l'Ajuntament ha complit amb el seu compromís traient a licitació esta part de redacció del projecte de l'Economat «**i esperem que siga una realitat abans que acabe l'any, perquè en 2021 ja puguem parlar de l'inici de les obres d'esta infraestructura tan important per als nostres majors i per a tota la ciutat**».

  

![](/media/o4hkbucm/76c_proyecto-rehabilitacion-antiguo-economato-8.jpg)  
  
![](/media/rkypkc4w/92c_economato_01.jpg)  
![](/media/pxmlzg5y/92c_economato_02.jpg)  
_Recreació virtual de l'avantprojecte del CEAM_  
  
  

  

*   [](http://www.facebook.com/sharer.php?u=https://aytosagunto.es/va/actualitat/s-inicia-l-expedient-de-contractacio-per-a-adjudicar-la-redaccio-del-projecte-de-rehabilitacio-de-l-antic-economat/ "Facebook")
*   [](http://twitter.com/share?url=https://aytosagunto.es/va/actualitat/s-inicia-l-expedient-de-contractacio-per-a-adjudicar-la-redaccio-del-projecte-de-rehabilitacio-de-l-antic-economat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-inicia-l-expedient-de-contractacio-per-a-adjudicar-la-redaccio-del-projecte-de-rehabilitacio-de-l-antic-economat/ "Linked In")
*   [](mailto:?body=https://aytosagunto.es/va/actualitat/s-inicia-l-expedient-de-contractacio-per-a-adjudicar-la-redaccio-del-projecte-de-rehabilitacio-de-l-antic-economat/)